32004R2059
L 357/1
JURNALUL OFÍCIAL AL UNIUNII EUROPENE
REGULAMENTUL (CE) NR. 2059/2004 AL CONSILIULUI
din 4 octombrie 2004
de modificare a Deciziei nr. 1469/2002/CECO a Comisiei privind administrarea anumitor restricții la importul anumitor produse siderurgice din Kazahstan
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Acordul de parteneriat și de cooperare încheiat între Comunitățile Europene și statele membre ale acestora și Republica Kazahstan (1), a intrat în vigoare la 1 iulie 1999.
(2)
Articolul 17 alineatul (1) din acordul de parteneriat și de cooperare prevede că efectuarea comerțului cu produse prevăzute de Tratatul de instituire a Comunității Europene a Cărbunelui și Oțelului (denumită în continuare „CECO”) este reglementată de dispozițiile titlului III din acordul respectiv, cu excepția articolului 11 și, odată cu intrarea în vigoare a acestuia, de dispozițiile unui acord privind aranjamentele cantitative referitoare la comerțul cu produse de oțel CECO.
(3)
La 22 iulie 2002, CECO și Guvernul Republicii Kazahstan au încheiat un acord de acest tip, privind comerțul cu unele produse siderurgice (2) (denumit în continuare „acord”), aprobat în numele CECO prin Decizia 2002/654/CECO a Comisiei (3).
(4)
Tratatul CECO a expirat la 23 iulie 2002 și Comunitatea Europeană a preluat toate drepturile și obligațiile contractate de CECO.
(5)
În conformitate cu articolul 11 alineatul (2) din acord, părțile au convenit să continue acordul și să mențină toate drepturile și obligațiile părților în temeiul acestui acord după expirarea tratatului.
(6)
Părțile au procedat la consultările prevăzute la articolul 2 alineatul (6) din acord și au convenit să mărească limitele cantitative stabilite în acord pentru a ține seama de extinderea Uniunii Europene. Aceste măriri fac obiectul unui nou acord, intrat în vigoare în ziua semnării sale (4).
(7)
În consecință, Decizia nr. 1469/2002/CECO a Comisiei din 8 iulie 2002 privind administrarea anumitor restricții la importul anumitor produse siderurgice din Kazahstan (5) ar trebui modificată,
ADOPTĂ PREZENTUL REGULAMENT:
Articolul 1
În anexa IV la Decizia nr. 1469/2002/CECO, limitele cantitative stabilite pentru anul 2004 se înlocuiesc cu cele menționate în anexa la prezentul regulament.
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 4 octombrie 2004.